বিলাসপুর জংশন রেলওয়ে স্টেশন

বিলাসপুর জংশন রেলওয়ে স্টেশন (স্টেশন কোড বিএসপি) ভারতের ছত্তিশগড়  রাজ্যের বিলাসপুর জেলার বিলাসপুর শহরে অবস্থিত এবং এটি শহরে রেল পরিষেবা প্রদান করে।

 ইতিহাস 
রেলওয়ে স্টেশনটি ১৮৮৯ সালে বেঙ্গল নাগপুর রেলওয়ে দ্বারা গৃহীত পূর্ববর্তী নাগপুর ছত্তিশগড় রেলওয়ের রাজনান্দগাঁও থেকে বিলাসপুর পর্যন্ত সম্প্রসারণ এবং ১৮৯১ সালে খোলা বেঙ্গল নাগপুর রেলওয়ের নাগপুর-আসানসোল প্রধান রেলপথের নির্মাণের মাধ্যমে চালু হয়েছিল। স্টেশন ভবনটি ১৮৯০ সালে নির্মিত হয়েছিল। এটি ১৯০০ সালে হাওড়া-নাগপুর-মুম্বাই রেলপথের একটি স্টেশন হয়ে ওঠে।

 বিদ্যুতায়ন 
রাউরকেলা-বিলাসপুর বিভাগটি ১৯৬৯-৭০ সালে বিদ্যুতায়িত হয়েছিল, যখন বিলাসপুর-নাগপুর বিভাগটি ১৯৭৬-৭৭ সালে ও বিলাসপুর-কাটনি বিভাগটি ১৯৮১ সালে বিদ্যুতায়িত হয়েছিল।

 আঞ্চলিক সদর দপ্তর 
বিলাসপুর দক্ষিণ পূর্ব মধ্য রেলওয়ের সদর দপ্তর।

 ব্যস্ত স্টেশন 
বিলাসপুর ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।  প্রতিদিন প্রায় ৩৪০টি যাত্রীবাহী ট্রেন ও পণ্যবাহী ট্রেন চলাচল করে।

 গুরুত্বপূর্ণ ট্রেন 

 ১২৪৪১/বিলাসপুর রাজধানী এক্সপ্রেস
 ১২১৩০/আজাদ হিন্দ এক্সপ্রেস
 ১৮২৩৭/ছত্তিশগড় এক্সপ্রেস
 ১২৮২৩/ছত্তিশগড় যোগাযোগ ক্রান্তি সুপারফাস্ট এক্সপ্রেস
 ১২১০২/জ্ঞানেশ্বরী এক্সপ্রেস
 ১২৮১০/হাওড়া-মুম্বাই মেল
 ১২৮৫৫/বিলাসপুর-ইটওয়ারি ইন্টারসিটি সুপারফাস্ট এক্সপ্রেস
 ১৮০২৯/শালিমার-লোকমান্য তিলক টার্মিনাস এক্সপ্রেস
 ২২৮১৫/এর্নাকুলাম-বিলাসপুর এক্সপ্রেস
 ১২৮৫১/বিলাসপুর-চেন্নাই সেন্ট্রাল সুপারফাস্ট এক্সপ্রেস
 ২২৬১৯/তিরুনেলভেলি-বিলাসপুর এক্সপ্রেস

অন্যান্য ট্রেনের বিবরণের জন্য অনুগ্রহ করে ভারতীয় রেলওয়ের ওয়েব সাইট indianrail.gov.in দেখুন।

 অর্জন 
বিলাসপুর জংশন রেলওয়ে স্টেশনের অনেক কৃতিত্ব রয়েছে:

 বিলাসপুর জংশন হল দেশের তৃতীয়-পরিচ্ছন্ন রেলওয়ে স্টেশন এবং ভারতের সবচেয়ে পরিচ্ছন্ন আঞ্চলিক সদর দপ্তর রেলওয়ে স্টেশন। (জরিপ ২০১৫-১৬)
 বিলাসপুর জংশনের পঞ্চম-দীর্ঘতম রেল প্ল্যাটফর্ম।

 তথ্যসূত্র 

বহিঃসংযোগ

বিষয়শ্রেণী:১৮৮৯-এ ব্রিটিশ ভারতে প্রতিষ্ঠিত
বিষয়শ্রেণী:১৮৮৯-এ ভারতে চালু রেলওয়ে স্টেশন
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:উইকিউপাত্তে স্থানাঙ্ক আছে